EGYÜTTMŰKÖDÉSI MEGÁLLAPODÁS

az államháztartás egyensúlyát javító különadóról és járadékról szóló 2006. évi LIX. törvényben foglaltak szerinti látvány-csapatsport támogatása céljából

|  |  |
| --- | --- |
| amelyet egyrészről | név: |
|  | székhely**:**  adószám: |
|  | képviseli:  bankszámla szám: |
|  | a továbbiakban: Támogató |
|  |  |
| másrészről | név: |
|  | székhely**:**  adószám: |
|  | képviseli:  bankszámla szám: |
|  | a továbbiakban: Támogatott, együtt Felek |

kötöttek a mai napon, az alábbi feltételekkel:

1. **A megállapodás előzményei, célja:**

Az államháztartás egyensúlyát javító különadóról és járadékról szóló 2006. évi LIX. törvény (a továbbiakban: 2006. évi LIX. törvény) 4/A. § (14)-(19) bekezdései alapján a különadó alanyai, a fizetendő különadó összegét annak legfeljebb 50%-áig csökkenthetik a kedvezményezett célra nyújtott támogatás összegével. Kedvezményezett célokat a 2006. évi LIX. törvény 4/A. § (16) bekezdése határozza meg, a társasági adóról és az osztalékadóról szóló 1996. évi LXXXI. törvény (a továbbiakban: Tao. tv.) 22. § (1) bekezdés figyelembevételével.

A 2006. évi LIX. törvény hivatkozott bekezdéseiben megfogalmazott szabályozás alapján a pénzügyi szervezetek különadójának csökkentésére abban az esetben kerülhet sor, ha a támogatással összefüggésben a Támogató teljesíti a Tao. tv. 22/C. §-a szerinti adókedvezményre való jogosultság valamennyi feltételét, ide nem értve a kiegészítő sportfejlesztési támogatás megfizetését.

Az adókedvezmény igénybevételének feltétele, hogy a Támogató rendelkezzen az igazolás kiállítására jogosult által kibocsájtott támogatási igazolással, az abban foglaltak szerint az átutalást teljesítse, és a Tao. tv. 22/C. §-a szerinti további előírásoknak eleget tegyen.

A támogatási igazolás kiállításának előzetes feltétele, hogy a támogatás igénybevételére jogosult szervezet a tervezett támogatással érintett sportfejlesztési programját annak tervezett megvalósítását megelőzően a jóváhagyást végző szervezet részére jóváhagyás céljából benyújtsa.

Támogatott ezen kötelezettségének eleget tett és sportfejlesztési programja **……………………..** nyilvántartási számon jóváhagyásra került.

Fentiek alapján a Támogatott jogosult a 2006. évi LIX. törvény szerinti kedvezményezett célra történő felhasználására.

Mindezekre tekintettel Felek az alábbi megállapodást kötik:

1. **A Megállapodás tárgya**

A megállapodás tárgya vissza nem térítendő támogatás biztosítása, a Támogatott jóváhagyott sportfejlesztési programja szerinti kedvezményezett célra történő felhasználására, a Támogató részéről pedig a 2006. évi LIX. törvény szerinti különadó összegének csökkentése.

1. **Kedvezményezett cél**

A kedvezményezett célnak minősül a látvány-csapatsport, ezen belül

* a látvány-csapatsport országos sportági szakszövetsége tagjaként működő amatőr sportszervezet (sportiskola) esetében a Tao. tv. 22/C. § (1) bekezdés b) pontjában meghatározott valamennyi jogcím támogatása azzal, hogy e támogatások esetében kizárólag a hivatásos sportolót nem foglalkoztató amatőr sportszervezetek, valamint a Tao. tv. 22/C. § (1) bekezdés b) pont bd) alpontjában meghatározott támogatások esetében a korlátozott mértékű gazdasági célú létesítmények támogathatóak.
* a látvány-csapatsport országos sportági szakszövetsége tagjaként működő hivatásos sportszervezet esetében a Tao. tv. 22/C. § (1) bekezdés c) pont ca), cc), cd) alpontjában meghatározott jogcímek támogatása, és a Tao. tv. 22/C. § (1) bekezdés c) pont cb) alpontjában meghatározott jogcím támogatása azzal, hogy a hivatásos sportszervezetek sportinfrastruktúrához kapcsolódó támogatása esetében a korlátozott mértékű gazdasági célú létesítmények támogathatóak.
* a látvány-csapatsport fejlesztése érdekében létrejött alapítvány esetében a Tao. tv. 22/C. § (1) bekezdés d) pontjában meghatározott valamennyi jogcím támogatása azzal, hogy e támogatások esetében kizárólag a hivatásos sportolót nem foglalkoztató alapítvány, valamint a Tao. tv. 22/C. § (1) bekezdés d) pont dc) alpontjában meghatározott támogatások esetében a korlátozott mértékű gazdasági célú létesítmények támogathatóak.

Támogatott kijelenti, hogy látvány-csapatsport országos sportági szakszövetségének /a látvány-csapatsport országos sportági szakszövetsége tagjaként működő amatőr sportszervezetnek (sportiskolának) / a látvány-csapatsport országos sportági szakszövetsége tagjaként működő hivatásos sportszervezetnek / a látvány-csapatsport fejlesztése érdekében létrejött alapítványnak minősül.

1. **A támogatás jogcíme és összege**

A Támogató a 2006. évi LIX. törvény és a Tao. tv. rendelkezései értelmében **XX,- Ft** azaz **betűvel XX forint** vissza nem térítendő támogatást nyújt Támogatott részére. A Támogató a támogatást a Támogatott részére közvetlenül teljesíti, a támogatási igazolás szerinti támogatási jogcímekre (kedvezményezett célra).

1. **A támogatással összefüggésben ellátott hatósági és szolgáltatási feladatok támogatása**

A Támogató jelen megállapodás aláírásával kötelezettséget vállal arra, hogy a jóváhagyást végző szervezet által kiállított támogatási igazolás alapján a nyújtott támogatás - támogatási időszakonként számított - teljes összegének

* 1%-ának 1/3 részét a 10023002-01780499-00000000 számú, sportpolitikáért felelős miniszter által vezetett minisztérium ellenőrző szervezet által közzétett fizetési számlájára,
* 1%-ának 2/3 részét a Magyar Kézilabda Szövetség, 10400126-49485049-54531287 számú számlájára

a támogatás megfizetésével egyidejűleg befizeti.

A Támogató a befizetést a közlemény rovatban az alábbi információk feltüntetése szükséges:

* A **Magyar Kézilabda Szövetség** esetében: 1% 2/3 része, támogatási igazolás száma, amennyiben a karakterek száma engedi, a támogatott szervezet rövidített neve.
* A **Honvédelmi Minisztérium** esetében: 1% 1/3 része, támogatási igazolás száma, amennyiben a karakterek száma engedi, a támogatott szervezet rövidített neve

1. **A folyósítás időtartama**

Támogató a támogatást 2025. július 1 - 2026. június 30. közötti támogatási időszakra biztosítja. A támogatást a Támogató a támogatási igazolás kézhezvételétől számított 15 napon belül folyósítja.

1. **A támogatás felhasználása**

A Támogatott a kapott támogatást a jóváhagyást végző szervezet által kiállított támogatási igazoláson feltüntetett jogcímen, a sportfejlesztési programjában rögzített kedvezményezett célok megvalósítása érdekében használhatja fel.

1. **Kiegészítő sportfejlesztési támogatás**

A 2006. évi LIX. törvény 4/A. § (18) bekezdéseiben foglaltak szerint, a (14) bekezdés szerinti adócsökkentés érvényesítésének - a Tao. törvény rendelkezéseitől eltérően - nem feltétele a kiegészítő sportfejlesztési támogatás megfizetése. A Felek rögzítik, hogy a Támogató kiegészítő sportfejlesztési támogatás megfizetésére nem kötelezett, ezért e tárgyban megállapodást nem kötnek, a Támogatott kiegészítő sportfejlesztési támogatásra nem jogosult.

1. **Kapcsolattartás**

Támogató részéről:

|  |  |
| --- | --- |
| név: |  |
| cím: |  |
| telefon |  |
| e-mail cím: |  |

Támogatott részéről:

|  |  |
| --- | --- |
| név: |  |
| cím: |  |
| telefon |  |
| e-mail cím: |  |

1. **Egyéb rendelkezések:**

Támogató kijelenti, hogy amennyiben az adózó a kedvezményezett célra nyújtott támogatás összegére tekintettel a 2006. évi LIX. törvény 4/A. § (14) bekezdés szerinti adócsökkentést érvényesíti, akkor a továbbiakban az adócsökkentésként figyelembe vett támogatás összegére a társasági adó terhére adókedvezményt nem vehet igénybe.

Támogató kijelenti, hogy köztartozásmentes adózónak minősül, és egyúttal kötelezettséget vállal arra, hogy a támogatási igazolás kiállításához a köztartozás mentességet igazoló, a Támogatott részére történő átadás napján 30 napnál nem régebbi közokiratot a Támogatott részére a jelen szerződés aláírásával egyidejűleg átadja, vagy igazolja, hogy jelen szerződés aláírásának napján szerepel a Nemzeti Adó- és Vámhivatal köztartozásmentes adózói nyilvántartásában.

A Támogató a Tao. tv. 22/C. § (3) bekezdésének a) pontjában előírtaknak való megfelelés érdekében nyilatkozik, hogy jelen Együttműködési Megállapodás a Tao. tv. 22/C. § (5) bekezdésének i) pontjában foglalt szándéknyilatkozatnak minősül. Támogatott kötelezettséget vállal, hogy az Együttműködési Megállapodást a jóváhagyást végző szervezet részére – a támogatási igazolás kiállítása céljából – benyújtja.

Támogató kötelezettséget vállal továbbá, hogy a Tao. tv. 22/C. § (3) bekezdés b) pontja alapján a támogatás átutalásának megtörténtét az állami adóhatóság részére bejelenti.

Támogatott kötelezi magát arra, hogy a Kormányrendelet 5. §-ának megfelelően, a jóváhagyást végző szervezethez kérelmet nyújt be a támogatási igazolás kiállítása iránt. Támogatott vállalja a támogatási igazolás iránti kérelemmel kapcsolatos teljes körű ügyintézést.

Amennyiben a támogatási igazolás kiállítására nem kerül sor, vagy a támogatási igazolást a Támogatónak nem bocsátják rendelkezésére a Támogató a jelen szerződésben meghatározott támogatás folyósítására nem köteles, és erre figyelemmel jogosult a jelen szerződéstől írásban elállni. Támogató kijelenti továbbá, hogy ezen esetekben közreműködik az igazolás visszavonásában.

A Támogató tudomásul veszi, hogy a támogatás nyújtása nem jogosítja fel a sportszakmai program lebonyolításában való közreműködésre, a program megvalósítását nem kérheti számon semmilyen formában, tekintettel arra, hogy a Támogatott kizárólag a jogszabályban kijelölt ellenőrző szerv részére köteles rendszeres időközönként beszámolni.

A támogatás alapján végrehajtott fejlesztés szakmai és pénzügyi megvalósulásáért kizárólag a Támogatott felelős, a Támogatót semmilyen felelősség nem terheli.

A Támogató a támogatás pénzügyi folyósításért a Támogatott részéről nem jogosult semmilyen ellenszolgáltatásra (ideértve különösen a reklámszolgáltatásokat), vagy kedvezményre.

Támogató kijelenti, hogy nem minősül a közbeszerzésekről szóló 2015. évi CXLIII. törvény 5. § (1) bekezdése szerinti jogalanynak. VAGY Támogató kijelenti, hogy a közbeszerzésekről szóló 2015. évi CXLIII. törvény 5. § (1) bekezdése szerinti jogalanynak minősül.

Amennyiben jogszabály másként nem rendelkezik, a Felek a jelen Szerződés teljesítése során a másik Féllel, illetve különösen a Támogatott részére teljesített támogatással, az adócsökkentéssel kapcsolatban tudomásukra jutott valamennyi tényt, információt, megoldást, adatot vagy dokumentumot kötelesek üzleti titokként megőrizni, azokat a másik Fél előzetes írásbeli engedélye nélkül semmilyen formában nem közölhetik harmadik személlyel és nem hozhatják nyilvánosságra.

A titoktartási kötelezettség a Feleket időbeli korlátozás nélkül terheli, és a jelen Szerződés megszűnése, vagy felmondása esetén is korlátlan ideig fennáll.

A titoktartási kötelezettség nem korlátozza a Felek azon jogát, hogy a Támogatott részére nyújtott támogatással összefüggő eljárások – így különösen az ellenőrző szerv és a Nemzeti Adó- és Vámhivatal eljárásának – keretében, az adott eljárás lefolytatásához szükséges dokumentumokat a hatóságok részére bemutassák, a kért információkat megadják, továbbá amennyiben az adatok kiadására bíróság, vagy más hatóság kötelezi a Feleket, azt teljesítsék.

A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári Törvénykönyv, a 2006. évi LIX. törvény és a Tao. tv. rendelkezései az irányadók.

A felek a jelen, 5 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 4db eredeti, egymással teljes egészében megegyező példányban készült, amelyből 2 db a Támogatónál, 2 db a Támogatottnál marad.

Budapest, 2025. ……………… ……..

|  |  |  |
| --- | --- | --- |
| **Támogató**  Képviseli:  Támogató |  | **…………**  Képviseli: ………  Támogatott |